Diari Oficial de la Generalitat Valenciana


Sumari del DOGV 7411, del 26-11-2014 (2014/10635)

RESOLUCIÓ de 24 de novembre de 2014, de la presidenta de CulturArts Generalitat, per la qual es concedixen ajudes per a la millora de la producció audiovisual en valencià i, en concret, la producció de curtmetratges de ficció i documentals i per al desenrotllament de contingut audiovisual multiplataforma, transmèdia i multisuport, de ficció, documental i d'animació.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7411

Data del DOGV
:   26-11-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/10713


Data del document
:   24-11-2014

Organisme emissor
:   Culturarts Generalitat

Tipus de document
:   Resolució

Anàlisi jurídica

 Descriptors 

:   * Culturarts Generalitat
    * ajuda pública

RESOLUCIÓ de 24 de novembre de 2014, de la presidenta de CulturArts Generalitat, per la qual es concedixen ajudes per a la millora de la producció audiovisual en valencià i, en concret, la producció de curtmetratges de ficció i documentals i per al desenrotllament de contingut audiovisual multiplataforma, transmèdia i multisuport, de ficció, documental i d'animació. [2014/10569]  
Vistes les actuacions realitzades per a la tramitació i resolució dels expedients incoats com a conseqüència de les sol·licituds presentades en el marc de l'Orde 66/2014, de 31 de juliol, de la Conselleria d'Educació, Cultura i Esport, per la qual es convoca concurs públic per a la concessió d'ajudes a la producció de curtmetratges de ficció i documentals i per al desenrotllament de contingut audiovisual multiplataforma, transmèdia i multisuport, de ficció, documental i d'animació (DOCV 7333, 06.08.2014).  
Per l'Orde 66/2014, de 31 de juliol, de la Conselleria d'Educació, Cultura i Esport (DOCV 7333, 06.08.2014), es va convocar concurs públic per a la concessió d'ajudes per a la producció de curtmetratges de ficció i documentals i per al desenrotllament de contingut audiovisual multiplataforma, transmèdia i multisuport, de ficció, documental i d'animació.  
El Decret 141/2014, de 5 de setembre, del Consell (DOCV 7355, 08.09.2014), pel qual es modifica el Reglament d'Organització i Funcionament de CulturArts Generalitat, aprovat pel Decret 5/2013, de 4 de gener, atribuïx a l'ens en l'article 2.2.l, entre les seues funcions, la convocatòria i gestió de subvencions, ajudes i incentius de les diferents matèries culturals integrades en CulturArts Generalitat, i en l'article 4.2.j disposa l'atribució de resoldre la concessió dels incentius, ajudes i subvencions a la presidenta de l'entitat, que és la titular de la conselleria que ostenta les competències en matèria de cultura.  
  
De conformitat amb el que establix l'apartat primer de la base quarta de la convocatòria, el termini de presentació de sol·licituds era de 15 dies naturals, a comptar de l'endemà de la publicació de la convocatòria.  
  
D'acord amb el que disposa el punt 3 de la base quinta de la convocatòria, la comissió tècnica avaluadora constituïda a este efecte ha fet l'avaluació dels projectes presentats i els ha valorat d'acord amb els criteris i prioritats establits en la base sexta i ha emés el corresponent informe.  
D'acord amb el que disposen la Llei 38/2003, de 17 de novembre, General de Subvencions; el Reial Decret 887/2006, de 21 de juliol, pel qual s'aprova el reglament de desplegament de la dita llei; la Llei 5/1983, de 30 de desembre, del Consell; el text refós de la Llei d'Hisenda Pública de la Generalitat, aprovat pel Decret Legislatiu de 26 de juny de 1991, i el Decret 141/2014, de 5 de setembre, del Consell, pel qual es modifica el Reglament d'Organització i Funcionament de CulturArts Generalitat, aprovat pel Decret 5/2013, de 4 de gener, del Consell, la presidenta de CulturArts és l'òrgan competent per a la resolució de la convocatòria d'ajudes.  
Per a la concessió de les ajudes per a la millora de la producció audiovisual en valencià i, en concret, la producció de curtmetratges de ficció i documentals i per al desenrotllament de contingut audiovisual multiplataforma, transmèdia i multisuport, de ficció, documental i d'animació, cal ajustar-se al que disposen l- esmentada Llei 38/2003, de 17 de novembre, General de Subvencions; el Reial Decret 887/2006, de 21 de juliol, pel qual s'aprova el reglament de desplegament de la dita llei; el text refós de la Llei d'Hisenda Pública de la Generalitat, aprovat pel Decret Legislatiu de 26 de juny de 1991, així com les bases reguladores de la convocatòria.  
Vista la proposta de resolució definitiva que eleva el director general de CulturArts Generalitat referida a la concessió de les esmentades ajudes, vistos els expedients, l'informe i la proposta de la comissió tècnica avaluadora, en virtut dels antecedents de fet i fonaments de dret que han quedat exposats, així com els preceptes legals i reglamentaris esmentats i els restants de pertinent aplicació, en l'exercici de les competències que tinc atribuïdes, en atenció al que disposa la base sèptima de la convocatòria, resolc:  
Primer  
Concedir una ajuda als beneficiaris que figuren en l'annex I per la quantia i concepte que s'hi determina. Les ajudes aniran destinades a sufragar els gastos de producció.  
L'import global màxim d'estes ajudes és de 149.088,80 euros, que es finançaran amb càrrec a la línia de subvenció T4006000 «Millora producció audiovisual en valencià» del capítol IV del pressupost de CulturArts Generalitat per a l'any 2014.  
  
Segon  
Desestimar les sol·licituds que figuren en l'annex II pels motius que s'hi indiquen.  
  
Tercer  
El pagament d'estes ajudes estarà condicionat al compliment de les obligacions i a la justificació per part dels beneficiaris segons el que establix la base octava de la convocatòria.  
  
Quart  
Les ajudes concedides per mitjà d'esta resolució estan acollides al règim de minimis establit en el Reglament UE número 1407/2013 de la Comissió, de 18 de desembre (DOUE L352, 24.12.2013), relatiu a l'aplicació dels articles 107 i 108 del Tractat UE a les ajudes de minimis.  
  
  
Quint  
Donar publicitat a les ajudes concedides en compliment del que assenyala l'article 18.1 de la Llei 38 / 2003, de 17 de novembre, General de Subvencions.  
  
De conformitat amb el que establixen els articles 107, 116, 117 de la Llei 30/1992, de Règim Jurídic de les Administracions Públiques i del Procediment Administratiu Comú, i 10, 14, 46 de la Llei 29/1998, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la presidenta de CulturArts Generalitat en qualitat d'òrgan competent per a concedir les ajudes en el termini d'un mes a comptar de l'endemà de la publicació.  
b) El recurs contenciós administratiu haurà de plantejar-se davant de davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació.   
  
València, 24 de novembre de 2014.- La presidenta de CulturArts Generalitat: María José Catalá Verdet.